
Martfű Város Polgármesterétől

ELŐTERJESZTÉS
A Játékvár Óvoda és Bölcsőde alapító okiratának módosítására
Martfű Város Önkormányzata Képviselő-testületének 

2018. szeptember 27-i ülésére

Előkészítette: Szász Éva jegyző
Véleményező: Pénzügyi, Ügyrendi és Városfejlesztési Bizottság

Döntéshozatal: egyszerű többség 

Tárgyalási mód: nyilvános ülés
Tisztelt Képviselő-testület!

A TOP-1.4.1-15-JN1-2016-00001 azonosító számú, „Bölcsőde bővítése, óvodai férőhelyek felújítása Martfűn” című pályázat keretében a Játékvár Óvoda és Bölcsőde Május 1. út 19. szám alatti, eddig tagóvodaként üzemelő épületében a bölcsőde kialakítási munkálatok hamarosan befejeződnek, a pályázatban vállalt bölcsődei indikátorokat 2018. október 30-ig teljesítenünk kell, mely szerint a férőhelyek száma 34 főről 40 főre emelkedik.
Ezzel egyidőben a Bölcsőde Bata utca 4/a. intézményegysége megszűnik.

A változásokat az intézmény alapító okiratában át kell vezetnünk.

Kérem a Tisztelt Képviselő-testületet, hogy az alapító okiratot módosító okiratot és az egységes szerkezetű alapító okiratot az előterjesztés melléklete szerint szíveskedjen jóváhagyni. 

Határozati javaslat:

Martfű Város Önkormányzata Képviselő-testületének
…./2018. (… ….)  határozata
A Játékvár Óvoda és Bölcsőde alapító okiratának módosításáról
Martfű Város Önkormányzatának Képviselő-testülete a Játékvár Óvoda és Bölcsőde alapító okiratot módosító okiratát és az egységes szerkezetű alapító okiratát a határozat melléklete szerint jóváhagyja. 

Az alapító okiratban foglalt változást a törzskönyvi nyilvántartásban át kell vezetni. 
Felelős: 
Szász Éva jegyző

Határidő:
a jóváhagyást követő 8. napon belül

Erről értesülnek: 

1. JNSZ Megyei Kormányhivatal

2. Valamennyi képviselő helyben.

3. Játékvár Óvoda és Bölcsőde intézményvezetője

Martfű, 2018. szeptember 27. 

